google/wiki40b huggingface dataset:
Saura

Saura er en gård og poststed på sørsida av Handnesøya i Nesna kommune i Nordland. Stedet har kai og butikk. Tidligere har det vært handelshus med gjestgiveri og jektefart på stedet. Før fergeforbindelsen til Handnesøya var Saura kommunikasjonspunkt med lokalbåtanløp.
Saura var et av de mange handelshus som vokste frem på Nordlandskysten. Klæbo-dynastiet bygde opp handelshuset fra 1500-tallet og preget driften helt frem til midten av 1800-tallet. Dynastiet fikk sin slutt da siste handelsmann, Ebbe Moss Klæbo, ikke fikk livsarvinger og slekten døde ut. Dette resulterte i salg av gården til Alexander Holst i 1856. Holst var jurist og hadde nylig tiltrådt som sorenskriver. Dermed ble Saura sorenskrivergård for Nord-Helgeland, først som privat sorenskrivergård, senere i statens eie.
Da det gamle hovedhuset på Saura gikk med i den store brannen på begynnelsen av 1880-tallet, ble et nytt hovedhus bygget på statens bekostning i 1886. Hovedbygningen er i stil og utforming lik hovedbygningen på Tjøttagodsetbygget i 1870 og hovedbygningen på Lauvøyagård i Dønna. Det nye hovedhuset var svært moderne og hadde blant annet en stor rettssal i andre etasje. Da sorenskriverembetet for Nord-Helgeland ble flyttet til Mo i Rana i 1904, mistet Saura status som sorenskrivergård. Gården ble solgt videre til familien Qvale som drev Saura som et mønsterbruk og startet moderne landhandel. Første moderne butikk på Saura åpnet i 1909. Gården ble drevet av samme familie frem til 1970-årene. I 1980-årene ble gården fraskilt fra hovedhuset. Dagens Saura gård drives i dag som et av Handnesøyas største bruk, mens det gamle hovedhuset er fraskilt som egen tomt.
Det er fortsatt butikkdrift på Saura, Vika Handel SA. Dette er et andelslag som består av Handnesøyas beboere og hytte eiere.
Handnesøya kapell finnes også på Saura.
Postnummeret er 8724 Saura.
Exoplisia

Utseende

Små sommerfugler med litt spisse forvinger. Oversiden hos hannene er mørkt gråaktig eller brunlig med korte, svarte tverrstreker eller mer sammenhengende tverrstriper, noen små metalliske flekker langs ytterkanten og sølvhvite vingefrynser.
Hunnene har mer rundede forvinger, og grunnfargen er lyst gulbrun.

Levevis

Disse sommerfuglene lever i tropisk og subtropisk skog, blant annet tropisk regnskog og tåkeskog
I alle fall én av artene har larver som lever på balsatre (Ochroma pyramidale).

Utbredelse

Slekten er utbredt i Sør-Amerika.
Psykopatologi

Historisk

Det har til alle tider eksistert mennesker som har en virkelighetsoppfatning som flertallet ikke deler. I mange kulturer har disse vært betraktet som berørt av gudene, og dermed «hellige». De fikk dermed litt hjelp til å klare seg med mat, husly og annet. Andre kulturer kalte dem bare for «gale» og lot dem klare seg som best de kunne på utsiden av det vanlige samfunnsliv. Laget de for mye bråk eller ble farlige, ble de enten fengslet eller simpelthen drept.
I Europa ble det vanlig å samle dem i dårekister, hvor ofte kirken spilte en viktig rolle i driften. Mange forstyrrede personer ble også oppbevart i fangekjellere, og dersom de var urolige, også i lenker. I Norge kjennes også uttrykket «Den Combinerede Indretning» hvor kommunen tok vare på og oppbevarte både sjelelig syke, spedalske og fattige under samme tak.
Begrepet psykopatologi kom ikke i bruk før man hadde et brukbart klassifiseringssystem. Dette startet med at langt fremskreden syfilis medførte mentale forandringer. Emil Krëpelin (tysk lege 1855–1926) klarte så å skille mellom stemningsrelaterte og oppfatningsrelaterte (tankeforstyrrende) sykdommer. Den franske nevrologen J.M.Charcot og senere Sigmund Freud gjorde på sin side banebrytende arbeide i forhold til det som kaltes nevroser.
Diagnostikk er nå blitt internasjonalisert, selv om der nok fortsatt er forskjeller mellom bl. a. USA og Europa på enkelte punkter. Uenigheten går ikke så mye på hvem som skal ha diagnose som på hvilken diagnose.
Psykopatologi er i denne sammenheng de beskrivelser av mennesker med psykiske lidelser som fører til hvilken diagnose – og dermed om hvilken måte å behandle problemene på som vil være best. Målet er da å endre pasientens oppfatning, adferd eller stemning til et nivå som både pasienten selv og omgivelsene kan leve videre med.
Psykopatologien har også en gren til strafferettslæren hvor det kan bli stilt spørsmål om «bevisstløshet i gjerningsøyeblikket» eller om tiltalte var ute av stand til å forstå rekkevidden av sine handlinger på grunn av «varig svekkede sjelsevner». Vurdering av slike spørsmål blir i henhold til norsk rettstradisjon overlatt til rettspsykiatere. De rettslige begrepene henger etter dagens viten ikke særlig bra sammen med vanlig psykiatrisk diagnostikk, men er valgt beholdt i mangel av bedre formuleringer.
Behandling av mennesker med psykopatologiske problemer beskrives delvis i psykiatri og delvis under psykoterapi.
Myggenäs

Myggenäs er et tettsted i Tjörn kommune i Västra Götalands län i landskapet Bohuslän i Sverige. I 2010 hadde tettstedet 1 230 innbyggere.
Davao del Norte

Politisk inndeling

Davao del Norte er delt i tre «cities» (bykommuner) og åtte «municipalities» (landkommuner).
Krakking

Krakking (engelsk Cracking) er en prosess som gjøres med restene etter raffinering av råolje. Det omfatter alle petrokjemiske prosesser der formålet er å omforme store molekyler til mindre molekyler. Dette foregår ved termisk krakking, katalytisk krakking eller katalytisk hydrokrakking.
Tung olje med store molekyler varmes opp, i noen tilfeller under høyt trykk. Dette fører til at molekylene kolliderer hardere og oftere med hverandre enn ved normale forhold. På denne måten river de hverandre i stykker, og det dannes nye molekyler med kortere molekylkjeder.
Ved termisk krakking spaltes store organiske molekyler til mindre gjennom oppvarming, og dobbelt- og trippelbindinger brytes slik at forbindelsene mettes. Det er vanlig å holde temperaturen ~800 ᵒ og trykket også høyt.
Krakking produserer mer av de lette oljefraksjonene, som nafta og bensin. Prosessen etterlater også kull i fast form, såkalt petroleumskoks, som brukes til produksjon av industrielle anoder, eller som brennstoff i industrien. Produktene er oftest svært svovelholdige, og inneholder også ofte andre miljøgifter.
Michael von Sundt

Michael von Sundt (født 1679, død 1753) var en norsk militær offiser. Han var generalkvartermester fra 1719 til 1752, og er kreditert å være mannen som forhindret riving av Akershus slott på 1700-tallet.
von Sundt bidro også til utvidelsen av Kristiansten festning fra 1740, da det var hans planer som ble lagt til grunn for arbeidet.
Barakken (hus nr. 3) på Michael von Sundts plass på Akershus festning har en minneplate til ære for von Sundt.
Skåre kirke

Historikk

Kirken ble bekostet med lik del på Haugesund og Torvastad kommuner, og driftsutgiftene skulle også deles med en halvpart på hver. Christian Henrik Groschs typetegning fra 1851 hadde et dominerende tårn, men dette "vilde formentlig ei alene forøge Kirkens Omskostninger i Væsentlig grad, men ogsaa hvad værre er på Grund av Terrainets Nøgenhed og Klimaets Haardhed paa denne kant af Landet, blive til Ødeleggelse av Kirken selv", mente kommunebestyrelsen. Tårnet ble redusert i lengde med 5 alen. Grosch' typetegning ble bearbeidet av Frederik Hannibal Stockfleth, som også laget arbeidstegninger.
Byggekostnadene ble omtrent det dobbelte av budsjettert og endte med 12.299 speciedaler. Ifølge Myckland var det et stort løft å bygge denne kirken og byggekostnaden ble en tung belastningen for kommunenes budsjett.
Kirken på Hauge (oppført 1626) ble revet da Skåre kirke ble bygget. Materialer fra den nedrevne kirken ble brukt i Haugesunds tidligere rådhus.
Amen

Amen («i sannhet», «slik er det», «la det bli slik»; hebraisk אמן, arabisk آمين) er en akklamasjonsformel som brukes i liturgien, og som stammer fra det gamle testamente.
Ordet er et uttrop eller uttrykk som gjenfinnes i både Koranen og i Bibelen, og benyttes innenfor jødedommen, kristendommen og islam. Det kan omtrentlig oversettes med «sannelig», «troverdig» og «la det så skje»
Innen kristendommen brukes den typisk som avslutning for bønner eller hymner. «Amen» uttrykker i gudstjenesten menighetens tilslutning til preken, bønn og velsignelse og uttales vanligvis i fellesskap. Det er ett av få hebraiske ord som fremdeles finnes i kristen liturgi.
En alternativ tolkning er at amen stammer fra navnet til den egyptiske guden Amon. Da kan amen bety «det som er gjemt» eller «det som ikke kan sees». Tolkningen er dog spekulativ, og det er ingen forskning eller faglig enighet som støtter denne.
Sigurd Helle

Utmerkelser

Sigurd Helle ble i 1989 tildelt Kongens fortjenstmedalje i gull.
Helle ble også tildelt Antarktismedaljen.
Den norske Creditbank

Den norske Creditbank (DnC) var en norsk bank stiftet den 1. oktober 1857. Banken hadde sitt hovedkontor i Oslo, og var notert på Oslo Børs.

Hovedkontoret i Oslo

Den norske Creditbanks bygning i Oslo er tegnet av Kristian Biong sammen med arkitektene Carl Michalsen, Einar Smith og Eystein Michalsen, og oppført 1923–26.
Kristian Biong fikk tildelt Houens fonds diplom for bygningen i 1928.

Bankvirksomheten

På 1960- og 1970-tallet kjøpte eller fusjonerte DnC med mange lokale og regionale banker i Norge. Dette inkluderte Odda By- og Bygdebank (1964), Porsgrunds Ørebank (1964), Røkens Bank (1964), Oplandske Kreditbank (1966), Horten og Omegns Privatbank (1970), Privatbanken i Sandefjord (1970), Østfold Privatbank (1970), Finnmarkens Privatbank (1973), Haugesunds Forretningsbank (1973) og Opplandsbanken (1980).
I april 1990 fusjonerte DnC med Bergen Bank og dannet Den norske Bank, nå DNB.
Ensom

Handling

Fleksnes er et selskapsmenneske, men klarer også å fordrive tiden alene ved f.eks. å lese, drive med gymnastiske øvelser eller ved hjelp av glade utrop som «Day 'O». Trangen til sosialt samvær med andre melder seg imidlertid under en telefonsamtale.
Hangman's Wood

Hangman's Wood and Deneholes er et 3 hektar stort biologiske område av spesiell vitenskapelig interesse i Little Thurrock i Essex. Deneholes er små grotter som ble laget i middelalderen ved drift av krittgruver og er klassifisert som viktige minnesmerker.
Navnet Hangman's Woods kan dateres tilbake til i alle fall midten av det 17. århundre da navnet ble skrevet inn på et eiendomskart. Trærne i skogen omfatter eik, ask, plantanlønn og hegg.
Skogen inneholder en rekke deneholes, disse ble undersøkt av Essex Field Club på slutten av det 19. århundre. Det er normalt ikke adgang til deneholes, men tillatelse kan innhentes fra kommunen. Kommunen vil utstede en tillatelse til å klatre ned for de som vil følge noen enkle regler og har forsikring. Deneholes er de viktigste dvalesteder for flaggermus i Essex. Det finnes tre arter: Brune langørede flaggermus, nattflaggermus og vannflaggermus. Eikeskogen er gammel, og den gir mat og tilholdssted for flaggermusene.
Deneholes ble kjent som Cunobelines gullgruver,og er beskrevet av English Heritage som middelalderske eller fra etter middelalderen og ble brukt til gruvedrift etter kritt eller flint. De regnes i dag som monumenteter. Opprinnelsen til disse deneholes er beskrevet av Tony Benton. Det ser ut til å ha vært mer enn 70 hull i skogen samtidig, de fleste konsentrert nord i skogen.
Ridestien som krysser Grangewood Avenue og går langs Woodside School forbinder Hangman's Wood med Terrel's hede i nærheten, er del av en gammel vei fra Coalhouse Point i Øst Tilbury til broen ved Aveley.
Kapitalismens svartebok

Kapitalismens svartebok (fr. Le livre noir du capitalisme) er en fransk bok skrevet som svar på den tilsvarende boka Kommunismens svartebok. Bidragsytere er en rekke historikere, sosiologer, økonomer, forfattere og fagforeningsaktivister og den ble redigert av Gilles Perrault,
Boka består av en rekke uavhengige artikler. Et vedlegg gir en «ufullstendig» liste over det 20. århundres dødstall som Perrault tilskriver det kapitalistiske systemet. Sammenlagt ramses det opp rundt 100 millioner ofre for kapitalismen, hvorav 58 millioner under første og andre verdenskrig. Perrault refererer videre til FNs hjelpeorganisasjon for barn (UNICEF)s tall på 40 000 barn som dør daglig på grunn av underernæring, og tilskriver også dette kapitalismen.
Ohio (elv)

Elvens løp

Elven begynner der elvene Allegheny og Monongahela går sammen ved Pittsburgh. Derfra renner den mot nordvest, gjennom det vestlige Pennsylvania, hvorfra elven renner mot sørvest ved grensen til Vest-Virginia og danner grensen mellom delstatene Ohio og Vest-Virginia. Deretter renner elven mot vest og utgjør Kentuckys grenser mot Ohio, mot Indiana og mot Illinois, før den flyter sammen med elven Mississippi.

Betydning

Ohio har hatt stor betydning i USAs historie, den var hovedtransportåre i den tidlige europeiske ekspansjonen mot vest, og sammen med elven Tennessee omfatter vannføringen i alt 15 stater. Elven utgjorde den sørlige grensen for Nordvestterritoriet og dermed også grense mellom slavestatene og de frie statene før den amerikanske borgerkrigen.
Elva har i langt over hundre år vært en viktig transportåre for Ohio og vestre Pennsylvania. Som forlengelse av Mississippi har elva gitt adgang til lektertransport helt til New Orleans ved Mexico-golfen. Elva Ohio er seilbar i hele sin lengde opp til Pittsburgh via tallrike dam- og sluseanlegg. Også de to hovedelvene som danner Ohio er seilbare lenger opp; elva Allegheny (523 km lang) er seilbar på de nederste 110 km, mellom Pittsburgh og East Brady, og elva 
Monongahela (210 km lang) er seilbar hele denne strekningen mellom Pittsburgh og Fairmont, West Virginia. Kommersielt benyttes disse sist nevnte elvestrekningene lite, kull fra West Virginia går idag mest ut på jernbane. Men lektere på inntil åtte fot dyptgående kan navigere elvene hele veien, forutsatt at slusene holdes vedlike.

Geologi

Som naturfenomen er Ohio ung, den ble dannet for cirka 2,5 til 3 millioner år siden. I de siste istidene ble elvløpet flere ganger endret av breer og smeltevann. Den øvre delen av Ohio ble dannet da en isbresjø flommet over og vannet begynte å renne mot sør. Siden har elvevannet omdannet regionen til en elvdal.

Historie

Ohio var allerede fra tid før Columbus den viktigste transportveien for menneskene i området, som nå er det nordøstlige USA, en betydning den har beholdt helt til moderne tid. På 1700-tallet forsøkte de to største kolonimaktene i Nord-Amerika (Storbritannia og Frankrike) å sikre seg makten over Ohiodalen, denne rivalisering førte under syvårskrigen (1756–63) til at Frankrike mistet mesteparten av sine nordamerikanske kolonier.
Sandane Sykkelklubb

Sandane Sykkelklubb er en sykkelklubb i Gloppen kommune i Sogn og Fjordane. Klubben ble etablert 18. januar 2007, og hadde per januar 2009 99 medlemmer.
Klubben ble etablert på grunn av økende interesse for sykkel i kommunen, både landeveissykling og terrengsykling. Hovedmålet for mange av klubbens medlemmer er Birkebeinerrittet. Medlemmene stiller også i andre typer utholdenhetsidretter som terrengløp, og gateløp, men også motbakkeløp der Skåla 1848 meter rett opp er det årlige høydepunktet.
Klubben arrangerer årlig terrengsykkeløpet Eidsfossen Grand Prix.

Navnet

Klubben ble opprettet som Eidsfossen Sykkelklubb oppkalt etter Eidsfossen, et sentralt landemerke i kommunen, men byttet navn i 2014.
Newington (Australia)

Newington er en forstad til Sydney, i staten New South Wales i Australia. Den ligger 19 kilometer vest for  Sydneys sentrale forretningsområde i Auburn Council.
Newington ligger 2 km vest for Wentworth Point, ved Parramattaelven, og 1 km nordvest for Sydney Olympic Park. Den er  best kjent for lokaliseringen av den Olympiske landsby for Sommerlekene i Sydney 2000 og de Paralympiske leker. Deltakerlandsbyen ble bygget om til boigområde etter lekene. Andre leiligheter og boliger er bygget siden. Et minnesmerke med navn på alle australske deltakere i Olympiaden og de Paralympiske leker er reist nær Newingtons Marked.

Historie og beliggenhet

Forstaden Newington fikk sitt navn fra Newington Estate som ble navnsatt av John Blaxland etter hans families eiendom i Kent, England.
Newington ligger i det tradisjonelle australske aboriginale land langs Parramattaelvens sydlige bredd.

Europeisk bosetting

Bare ti dager etter at First Fleet kom til Australia ble «The Flats», det omfattende våtmarksområdet påbegynt fordelt blant nybyggerne. Mellom 1788 og 1831, ble landområder i størrelse fra 1000 til 10000 acres (40 km²) gitt til de første europeiske nybyggere. 
I 1807 fikk John Blaxland 520 hektar land. Han døpte eiedommen Newington etter sin families eiendom i Kent, England. Blaxland etablerte en serie med «saltpanner» for utvinning av salt ved bredden av Parramattaelven og innen 1827 produserte han 8 tonn salt hver uke som ble solgt på Sydneys marked. Blaxland etablerte dessuten også et veveri og en kornmølle. Newington House ble ferdigstillet i 1832 og St. Augustines kapell i 1838.

Forretningsområde

Newingtons Marked er et utendørs butikksenter som omfatter Woolworths supermarked og spesialforretninger, kafeer og restauranter. Newington har også flere forretningsbygg for kontorer og varehus.
Jiexiu

Jiexiu (kinesisk: 介休; pinyin: Jièxiū) er et byfylke i provinsen Shanxi i Folkerepublikken Kina. Det ligger i byprefekturet Jinzhong.
Folketallet var på 366 680 innbyggere i 1999.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Muriel

Etymologi

Muriel er en engelsk form av skotske Muireall eller irske Muirgel. Muireall er den skotske formen av Muirgel, som er dannet av muir, «sjø», og gel, «lys, skinnende».
Romedal kirke

Historikk

Den gamle kirken var, ifølge historiker Anders Bugge en av de første steinkirkene på Hedemarken, og vigslet til St. Peter. I 1723 ble den solgt på auksjon til sogneprest Peter Christian Jensen Grüner for tusen rigsdaler. I 1792 ble den solgt videre, sammen med Tomter Annekskirke, for 4500 riksdaler til seks menn i hovedsognet og en i annekset.
På 1880-tallet var kirken i så dårlig forfatning at restaurering ble tatt opp i Romedal herredstyre. Man fant etterhvert ut at det ville bli billigere å bygge ny kirke, dette ble bestemt 18. desember 1885. Siste gudstjeneste i St. Peterskirken ble holdt 4. juli året etter.
Thyridoidea

Utseende

Små til middelsstore (vingespenn 12 – 72 mm), kraftig bygde møll. Kroppen er tykk og spoleformet, hodet forholdsvis lite. Noen arter har små punktøyne (ocelli) mellom fasettøynene. Sugesnabelen er vanligvis velutviklet uten skjell ved roten, men den kan være tilbakedannet. Antennene er middels lange og temmelig kraftige, trådformede eller smalt kam- eller fjærformede. Forvingene er avrundet trekantede, forholdsvis brede, ofte med en ujevn ytterkant. Noen arter etterligner visne blader. Vingene har ofte skjell-løse felter (vindusflekker). Bakvingene er avlange og forholdsvis små.

Levevis

De voksne sommerfuglene kan være aktive både om dagen, i skumringen og om natten. De besøker ulike slags åpne blomster, for eksempel skjermplanter (Apiaceae), og er vanligvis ganske sky. Larvene kan utnytte minst 30 forskjellige plantefamilier, der de lever mellom sammenspunne blader, borer i stengler eller danner galler. Den eneste europeiske arten, Thyris fenestrella, har larver som lever på tysk klematis (Clematis vitalba), trolig også på andre Clematis-arter.
Muhammad Ahmad

Bakgrunn

Muhammed Ahmed ble født i det som den gang var Egypt, fikk undervisning på en skole i Kairo og ble ansatt som skatteoppkrever i Sudan. En strid med guvernøren fikk ham til å forlate tjenesten, hvorpå han takket være vellykkede forretninger med slaver, elfenben og strutsefjær blev den ledende mann blant Sudans mektige slavehandlere.

Opprørsleder, mahdi

Muhammed Ahmed gjorde seg først mer bemerket ved å gå i opposisjon mot datidens ledere ved å kreve streng etterfølgelse av gjendende forbud mot sang, dans og andre verdslige adspredelser. En voksende skare tilhengere samlet seg rundt ham. 
Han begynte med sin religiøse forkynnelse å forene religion medlivlig politisk agitasjon i det på grunn av alle slags misforhold gjærende egyptiske Sudan og fremtrådte til slutt som mahdi og imam. 
Etter at myndighetene forgjeves hadde forsøkt å bemektige seg hans person, foretok han i 1881 etter profeten Muhammeds mønster en hijra (flukt) fra Abba til det sørlige Kordofan. Han stod snart, med sin religiøse forkynnelse, som samlende for de mange forskjellige uroelementer, og ble leder for et virkelig opprør, det såkalte mahdistopprøret. Etter erobringen av Khartoum, der den britiske general Charles George Gordon falt, hadde Muhammed Ahmad sitt høykvarter i Omdurman, som hersket over så godt som hele det egyptiske Sudan.
Han døde imidlertid få måneder etter. 
Til sin etterfølger hadde han da utsett kalif Abdullah ibn Seijid Muhammed av baggara-stammen. Denne stammens krigerske skarer hadde vært hans sterkeste støttespillere. 
Muhammeds Ahmads lære inneholdt foruten visse rituelle regler krav om streng verdensforsakelse, særskilt hva gjaldt alkohol, tobakk, sang og dans. Han oppfordret ivrig til giftermål blant sine tilhengere. Fremfor alt krevde han ubetinget tro på hans guddommelige oppdrag, og undertrykte de religiøse studier som kunne gi anledning til tvil om denne. Avvikelser fra hans påbud ble grusomt straffet. Hans blodige velde innebar ikke noen ny stat i det ulykkelige Sudan, hvis tilstand tvert i mot ble forverret ved de seirendes ville fremferd. 
Under sin tidligere livsbane har han blitt skildret en virkelig imponerende person, men fra sin asketiske forkynnelse synes han ettervert å ha avveket grundig, og særlig under den korte glansperioden etter Khartoums fall sies hans liv å ha vært den orientalske despotens av vanlig type. 
Den staselige gravbygningen (kubba) som Abdullah lot reise over hans lik, ble ødelagt ved Omdurmans erobring av Kitchener i september 1898. Hans levninger ble brent, og asken kastet i Nilen.
Kai Eide (musiker)

Bakgrunn

Han startet sin karriere mot slutten av 1970-årene. Eide livnærte seg av forskjellige jobber, blant annet på Club 7. Debutalbumet Det finnes blomster under snø kom i 1976 og hadde norske tekster.
I 1981 flyttet han til Danmark, og året etter var han med i bandet Norsk Rock Invasjon sammen med Frank Marstokk, Thorleif Larsen, Erik Moll, Freddy Dahl og Helge Grøslie, Bandet utga albumet Crazy Lovin' på Royton Music. Eide var senere elev på Einar Granum Kunstfagskole i tre år, og i Danmark holdt han tre separatutstillinger i 1983, 1985 og 1987.
I 1983 utga Eide sitt fjerde soloalbum på det danske selskapet Front Music. I tillegg utga han singelen «They Don't Dance» sammen med den danske bassisten Flemming Muus. Eide flyttet tilbake til Norge i 1991 og ble lærer, bandinstruktør og gitarlærer i Hurum. I 2010 kom hans første CD-album under navnet The Landfall. Singelen «Into the Light» ble utgitt i 2013. På begge platene spiller den trommeslageren Prairie Prince.
Friedhof der Dorotheenstädtischen und Friedrichswerderschen Gemeinden

Dorotheenstädtisch-Friedrichswerderscher Friedhof (kort: Dorotheenstädtischer Friedhof) er en gravlund i Berlin-Mitte. Den er av stor kunsthistorisk og kulturell betydning. Umiddelbart ved siden av gravlunden ligger Französischer Friedhof, bygget 1780 for Berlins fransk-reformerte menighet.

Historie

Dorotheenstädtisch-Friedrichswerderscher Friedhof ble anlagt 1763 utenfor Berlins tollmur, og i årene frem til 1826 flere ganger utvidet. Inngangen til gravlunden ligger i Chausseestraße 126, forøvrig like ved huset som var Brecht og Helene Weigels siste bolig.
En rekke kunstnere, forfattere, musikere og andre historiske personligheter er begravet på gravlunden, og gravskulpturene gir et godt overblikk over billedhuggerkunsten i Berlin i det 19. århundre.